తెలంగాణలో మహిళా తహసీల్దార్ దారుణహత్య WATCH LIVE TV
రియో ఒలింపిక్స్‌లో ఇండియన్ మెన్ హాకీ టీమ్ కష్టాలు
రియో ఒలింపిక్స్ లోఇండియన్ మెన్ హాకీ టీమ్ తెగ కష్టాలు పడుతోందని వార్తలు వస్తున్నాయి.
| Updated:
Aug 5, 2016, 09:54PM IST
శుక్రవారం రాత్రి యావత్ ప్రపంచం అంతా రియో డిజనిరో ఒలింపిక్ ప్రారంభ వేడుకల ఘట్టం కోసం ఎదురుచూస్తోంటే.. భారత పురుషుల హాకీ జట్టు మాత్రం ఈ వేడుకలను బహిష్కరించి, ప్రాక్టీస్ చేసుకోవాలని నిర్ణయించింది. శనివారం నాడు ఐర్లాండ్ జట్టుతో జరిగే తొలి మ్యాచ్ లో విజయం సాధించే ప్రణాళికలో భాగంగానే తాము ప్రారంభ వేడుకల్లో పాల్గొనబోవడం లేదని జట్టు ప్రతినిధి చెప్పారు. కానీ, ఈ బహిష్కరణ నిర్ణయం వెనక వేరే కారణం ఉందని తెలుస్తోంది. ప్రారంభోత్సవ వేడుకల్లో పాల్గొనేందుకు అవసరమైన కిట్లు పురుషుల హాకీ జట్టుకు లేకపోవడం వల్లే వారికి ప్రవేశం లభించలేదని కొందరు చెప్పారు. ప్రారంభోత్సవంలో పాల్గొనే జట్టు సభ్యులకు అవసరమైన కిట్లు కొద్ది రోజుల క్రితమే పంపిణీ జరిగినా వాటిలో ఒక్క కిట్టు కూడా క్రీడాకారుని కొలతలకు అనువుగా లేదు. ఈ నేపథ్యంలో అక్కడకు వెళ్లి అవమానాల పాలు అయ్యేకంటే, ప్రాక్టీస్ చేసుకోవడమే ఉత్తమమని జట్టు నాయకత్వం భావిస్తోంది.
ఇదిలా ఉండగా, 1980లో మన పురుషుల హాకీ జట్టు స్వర్ణ పతకం సాధించింది. అప్పటి నుండి ఇప్పటి వరకు ఒక్క పతకం కూడా మనకు దక్కలేదు. కనీసం ఈ రియో ఒలింపిక్స్ లో అయినా మనదేశం ఆశలు ఫలించాలని అభిమానులు కోరుకుంటున్నారు.